รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานเปิดงานวันคล้ายวันสถาปนากรมการขนส่งทางบก ครบรอบ 81 ปี พร้อมเปิดศูนย์นวัตกรรมและเทคโนโลยีการขนส่งทางถนน
วันพฤหัสบดีที่ 11 สิงหาคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานเปิดงานวันคล้ายวันสถาปนากรมการขนส่งทางบก ครบรอบ 81 ปี พร้อมเปิดศูนย์นวัตกรรมและเทคโนโลยีการขนส่งทางถนน
...
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานเปิดงานวันคล้ายวันสถาปนากรมการขนส่งทางบก ครบรอบ 81 ปี พร้อมเปิดศูนย์นวัตกรรมและเทคโนโลยี การขนส่งทางถนน นําพากรมการขนส่งทางบกเข้าสู่ยุค Digital Transport
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานเปิดงานวันคล้าย วันสถาปนากรมการขนส่งทางบก ครบรอบ 81 ปี พร้อมเปิดศูนย์นวัตกรรมและเทคโนโลยีการขนส่งทางถนน โดยมี นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม นางสุขสมรวย วันทนียกุล เลขานุการรัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม นางจันทิรา บุรุษพัฒน์ และนางพรรณี พุ่มพันธ์ ผู้ตรวจราชการกระทรวงคมนาคม ร่วมในพิธี ซึ่งนายจิรุตม์ วิศาลจิตร อธิบดีกรมการขนส่งทางบก พร้อมคณะผู้บริหาร และเจ้าหน้าที่กรมการขนส่งทางบก ให้การต้อนรับ ในวันที่ 11 สิงหาคม 2565 ณ ศูนย์นวัตกรรมและเทคโนโลยีการขนส่งทางถนน กรมการขนส่งทางบก
นายศักดิ์สยาม ชิดชอบ กล่าวว่า จากนโยบายของรัฐบาลภายใต้การบริหารงานของ พลเอก ประยุทธ์ จันทร์โอชา นายกรัฐมนตรี ในการมุ่งมั่นพัฒนาโครงสร้างพื้นฐาน โครงข่ายและบริการ ด้านคมนาคมขนส่งให้ครอบคลุมทุกมิติการเดินทาง เพื่อขับเคลื่อนเศรษฐกิจของประเทศ ตามยุทธศาสตร์ชาติ 20 ปีสร้างความกินดีอยู่ดีให้กับพี่น้องประชาชน กระทรวงคมนาคมได้รับนโยบายดังกล่าวมาขับเคลื่อน เพื่อนําพาประเทศไทยสู่ความมั่งคั่ง มั่นคง และยั่งยืน โดยได้มอบหมายให้กรมการขนส่งทางบก (ขบ.) ซึ่งเป็นหน่วยงาน ที่มีประวัติศาสตร์ในการทํางานเพื่อประชาชนมาอย่างยาวนานถึง 81 ปี มีบทบาทสําคัญในการบริหารจัดการด้านการควบคุม กํากับ ดูแลและพัฒนาระบบขนส่งทางถนนให้มีประสิทธิภาพ เชื่อมโยง ทั่วถึง ราคาเป็นธรรม และปลอดภัย โดยให้นําเทคโนโลยีและนวัตกรรมมาเป็นส่วนสําคัญในการพัฒนาภารกิจของหน่วยงานให้สอดคล้องความต้องการ ของประชาชน และบริบททางเศรษฐกิจและสังคม
ในวันนี้ถือเป็นนิมิตหมายอันดีของ ขบ. ที่ได้ทําการเปิดศูนย์นวัตกรรมและเทคโนโลยีการขนส่งทางถนน (Innovation and Transport Technology Center) อย่างเป็นทางการ ซึ่งจะเป็นก้าวสําคัญของหน่วยงานในการผลักดันให้เกิดการนําเทคโนโลยีดิจิทัลมาพัฒนาระบบการขนส่งทางถนนอย่างเป็นรูปธรรม โดยศูนย์นวัตกรรมฯ อยู่ภายใต้การกํากับดูแลของ กลุ่มเทคโนโลยีการขนส่งทางถนน ศูนย์เทคโนโลยีสารสนเทศ ขบ. ซึ่งนอกจากจะทําหน้าที่รับผิดชอบในการควบคุมกํากับดูแลการเดินรถสาธารณะด้วยระบบ GPS ในการควบคุมความเร็ว และชั่วโมงการทํางานแล้ว ยังทําหน้าที่วิเคราะห์และพัฒนาระบบบริหารข้อมูลการเดินรถให้เป็นประโยชน์และมีประสิทธิภาพ ทั้งด้านการป้องกันและลดการเกิดอุบัติเหตุ ลดการสูญเสียชีวิต ทรัพย์สิน และลดผลกระทบสิ่งแวดล้อม เพิ่มประสิทธิภาพการขนส่งและลดต้นทุนด้านโลจิสติกส์ พัฒนาคุณภาพผู้ประกอบการขนส่ง และพนักงานขับรถสาธารณะให้มีความรับผิดชอบและเป็นมืออาชีพ
ทั้งนี้ รัฐมนตรีว่าการกระทรวงคมนาคม ได้เน้นย้ําให้ ขบ. ศึกษาและนํานวัตกรรมมาพัฒนากระบวนการทํางานต่าง ๆ อย่างต่อเนื่อง รวมถึงการนําเทคโนโลยีการระบุตัวตนด้วยคลื่นความถี่ (RFID) โดยบูรณาการ ร่วมกับ กรมทางหลวง (ทล.) และการทางพิเศษแห่งประเทศไทย (กทพ.) ในการนําไปใช้งานกับระบบ M-Flow เพื่อแก้ไขปัญหาการจราจรหน้าด่านเก็บค่าผ่านทางได้อีกทางหนึ่งด้วย นอกจากนี้ ระบบดังกล่าวยังสามารถนําไปใช้ด้านความมั่นคง ป้องกันปัญหาอาชญากรรม และนําไปใช้ในการควบคุมความเร็ว โดยร่วมกับสํานักงานตํารวจแห่งชาติในการนําไปใช้งาน เพื่อลดปัญหาการเกิดอุบัติเหตุได้อย่างมีประสิทธิภาพยิ่งขึ้น ตลอดจนนําระบบการประมวลผลด้วยภาพ (Image Processing) หรือเทคโนโลยีดิจิทัลอื่นมาประยุกต์ใช้ในการปรับปรุงระบบ การขนส่งและจราจรอัจฉริยะ (ITS) โดยที่ผ่านมาภายใต้การนําของรัฐมนตรีว่าการกระทรวงคมนาคม ขบ. ได้มีการปรับกฎระเบียบเพื่อกํากับดูแลรถรับจ้างผ่านแอปพลิเคชัน การชําระภาษีรถยนต์ในรูปแบบออนไลน์ การอบรมต่ออายุใบอนุญาตขับรถด้วยระบบ e-Learning การขอใบอนุญาตประกอบการขนส่งสินค้าออนไลน์ ซึ่งศูนย์นวัตกรรมฯ จะเป็นคํามั่นสัญญาต่อประชาชนว่าการพัฒนาด้านเทคโนโลยีของกระทรวงคมนาคม และ ขบ. จะก้าวต่อไปอย่างต่อเนื่องเพื่อช่วยสนับสนุนและขับเคลื่อนประเทศไทยให้เจริญเติบโตอย่างมั่นคง มั่งคั่ง และยั่งยืน